Mart Lätte

Mart Lätte (sündinud 17. jaanuaril 1983) on Eesti diplomaat, riigiametnik ja ajaloolane.

Haridus

Lätte lõpetas 2006. aastal Tartu Ülikoolis ajaloo eriala bakalaureuseõppe ja 2009. aastal ajaloo magistriõppe cum laude, kaitstes väitekirja "Eestlaste sõjalised kohustused keskajal" (juhendaja Anti Selart). Nimetatud magistritöö eest pälvis ta 2010. aastal Lennart Meri teadustöö auhinna.CV: Mart Lätte Eesti Teadusinfosüsteem (vaadatud 6.07.2021) Mart Lätte on alates 2002. aastast Eesti Üliõpilaste Seltsi liige.Liikmete nimekiri Eesti Üliõpilaste Selts (vaadatud 7.07.2021)

Lätte on õppinud ka Tartu Ülikooli ajaloo doktorantuuris, uurides Anti Selarti juhendamisel sõjapidamist Vana-Liivimaal 13.–15. sajandil, kuid õpingud katkesid.

Tööalane tegevus

Ajaloolasena on Lätte uurinud peamiselt Vana-Liivimaa sõjandusajalugu. Samuti on ta olnud mitmete ajalooteoste sisuline toimetaja, toimetades nii eesti kui ka välisautorite kirjutisi.Mart Lätte e-kataloogis ESTER (vaadatud 6.07.2021)

Ta töötas aastatel 2006–2007 Tartu Kutsehariduskeskuses õpetajana. 2008. aastal sai temast Eesti Sõjamuuseumi teadurMart Lätte, 2009. Sõjaretked keskaegsel Liivimaal. Horisont 3: 28.

Seejärel on ta töötanud kaitseministeeriumis ja välisministeeriumis, muuhulgas aastatel 2018–2021 konsulina Eesti peakonsulaadis Venemaal PeterburisTõestamistoimingud Välisministeerium (vaadatud 6.07.2021). 6. juulil 2021 pidas Venemaa Föderatsiooni Föderaalne Julgeolekuteenistus Lätte Peterburis 1,5 tunniks kinni, väites, et ta peeti kinni ajal, mil ta võttis Venemaa kodanikult vastu salastatud materjale. Eesti välisministeerium lükkas esitatud süüdistused tagasi ja nimetas seda provokatsiooniks.FSB pidas Peterburis kinni Eesti konsuli Mart Lätte ERR Uudised, 6.07.2021. 7. juulil teatas Venemaa välisministeerium, et kuulutab Lätte soovimatuks isikuks ja andis talle 48 tundi aega riigist lahkumiseks.Venemaa saadab kinnipeetud Eesti konsuli riigist välja ERR Uudised, 7.07.2021.

Viited

Välislingid


Kategooria:Eesti ajaloolased
Kategooria:Eesti konsulid
Kategooria:Tartu Ülikooli filosoofiateaduskonna vilistlased
Kategooria:Eesti Üliõpilaste Seltsi liikmed
Kategooria:Sündinud 1983